open-index/open-wikipedia-markdown huggingface dataset:
Millenniumbrug

duimnael|300px|Die Millenniumbrug in Londen
duimnael|300px|Die uitsig vanaf die brug oor die Teems se suidoewer, *London Bridge* en die wolkekrabber *The Shard*
duimnael|Millenniumbrug in die aandskemer
Die **Millenniumbrug** is 'n voetgangersbrug in Londen in die Verenigde Koninkryk. Hierdie hangbrug, waarvan die platform  13 voet wyd is, is van staal vervaardig en hang tussen die *Southwark*-brug (stroomaf) en die *Blackfriars*-brug (stroomop) oor die Teems-rivier. Dit verbind *Bankside* met die City of London.

Die brug is deur 'n kreatiewe span, bestaande uit Norman Foster se ateljee Foster + Partners, die beeldhouer Anthony Caro en die ingenieursonderneming Arup, ontwerp. Dit is op 10 Junie 2000 geopen en is tans die nuutste brug oor die Teems. Dit is die eerste brug wat oor die Teems gebou is sedert die *Tower*-brug in 1894 voltooi is. Die brug is die eiendom van *Bridge House Estates*, en word ook deur hulle onderhou.

Op die openingsdag het 90&nbsp;000 mense die brug oorgesteek, met tot 2&nbsp;000 mense wat op 'n slag op die brug was. Drie dae na die opening is die brug as gevolg van laterale vibrasies gesluit. Sewe-en-dertig skokbrekers is aangebring waarna die brug weer in Februarie 2002 heropen is.

Die suidelike punt van die brug is naby Globe Theatre, die Bankside Gallery en Tate Modern. Die noordelike end van die brug eindig by die *City of London School* onder die St. Paulus se katedraal. Die laagliggende konstruksie verseker dat die brug 'n panoramiese uitsig oor St. Paulus se katedraal, die Teems en die stadsilhoeët van Sentraal-Londen bied.

Millennium Bridge 01.jpg|Die Millenniumbrug, soos vanaf St. Paulus se katedraal gesien
Bridge vert mode shock.jpg|Skokbrekers onder die brug
Millennium Bridge - geograph.org.uk - 1629274.jpg|Onderkant van die brug

## Verwysings 
## Eksterne skakels 
*
Kamferdam

**Kamferdam** is 'n natuurlike meer van 400 hektaar, ongeveer 6&nbsp;km noord van Kimberley geleë op privaateiendom, wes van die N12-nasionale pad. Die meer was eers 'n niestandhoudende pan, maar as gevolg van afloop uit Kimberley is dit nou standhoudend. Die meer is bekend vir die kleinflaminke wat hier broei.

Op 9 Desember 1899 het 'n skermutseling tydens die beleg van Kimberley by die dam plaasgevind. Daarna was een van die Boere se kanonne hier gestasioneer, wat op 7 Februarie 1900 rondtes van 96 pond na die dorp begin vuur het. Verskeie buitekspedisies is gemaak om die kanon te probeer onderskep. Die kanon en sy bemanning kon egter nie gevang word nie en het onder dekking van die Boere se verdedigingslyn by Dronfield onttrek.

Lesser Flamingos, Kamfersdam breeding island, 2008.jpg|Kleinflaminke op Kamferdam se kunsmatige eiland.
Lesser Flamingos, Kamfersdam breeding island, 2006.jpg|Kleinflaminke op die eiland.
Boer Position Kamfers Dam.jpg|Posisie by die dam vanwaar die Boere Kimberley gebombardeer het.

## Sien ook 
* Lys van grootste damme in Suid-Afrika

## Verwysings 
## Eksterne skakels
Flamink

Die **flaminke** (*Phoenicopteridae*) is 'n familie van voëls. Die familie bestaan uit groot waadvoëls met lang nekke en bene, asook rooi en swart vlerke. Hulle word algemeen by vleie en panne aangetref, in sowel vars, brak en sout water.

Flaminke is vantevore onder die biologiese orde van ooievaaragtiges (*Ciconiiformes*) ingedeel. Tans word hulle egter in 'n eie orde, die Phoenicopteriformes geplaas. Die familie en orde omvat 6 spesies.

## Taksonomie 
* Genus *Phoeniconaias*
** *Phoeniconaias minor* (Kleinflamink) – kom voor in Oos-Afrika, die Persiese Golf en Noordwes-Indië
* Genus *Phoenicoparrus*
** *Phoenicoparrus andinus* (Andesflamink) – kom voor in die Chileense Andes
** *Phoenicoparrus jamesi* (James se flamink) – kom voor in die Andes van Peru en Noord-Chili
* Genus *Phoenicopterus*
** *Phoenicopterus chilensis* (Chileense flamink) – kom voor in gematigde Suid-Amerika
** *Phoenicopterus roseus* (Grootflamink) – kom voor in die Middellandse Seegebied, Wes-Asië en Afrika
** *Phoenicopterus ruber* (Rooiflamink) – kom voor in die Karibiese gebied en op die Galápagos-eilande

## Eksterne skakels 
* 
* 
*
Wes-Europese Somertyd

**Wes-Europese Somertyd** is 'n tydsone wat een uur voor Gekoördineerde Universele Tyd val, met ander woorde UTC+1. 'n Deel van Wes-Europa val in hierdie tydsone. Hierdie tydsone beslaan die gebied van 7,5° westerlengte tot 7,5° oosterlengte.

## Lande 
Die lande en territoria wat in hul geheel Wes-Europese Somertyd gebruik is:
* Faroëreilande
* Ierland
* Kanaaleilande
* Man
* Verenigde Koninkryk
* Ysland

Lande waarin Wes-Europese tyd op 'n deel van hulle grondgebied gebruik word:
* Groenland (omgewing van Danmarkshavn)
* Portugal (vasteland en die Madeira-argipel)
* Spanje (Kanariese Eilande)

Behalwe vir Ysland, gebruik al hierdie lande in die somermaande Wes-Europese Somertyd. Europese lande wat geografies binne die Wes-Europese tydsone lê, maar Middel-Europese Tyd gebruik, is:
*Andorra
*België
*Frankryk
*Luxemburg
*Monaco
*Nederland
*Spanje
Oos-Europese Somertyd

**Oos-Europese Somertyd** is 'n tydsone wat drie ure voor Gekoördineerde Universele Tyd val, met ander woorde UTC+3. Meeste van Oos-Europa val in hierdie tydsone. Hierdie tydsone beslaan die gebied van 22,5° tot 37,5° oosterlengte.

## Lande 
Die lande wat Oos-Europese Somertyd in die somer gebruik is:
* Bulgarye
* Egipte
* Estland
* Finland
* Griekeland
* Israel
* Jordanië
* Letland
* Libanon
* Litaue
* Moldowa
* Oekraïne
* Palestina
* Roemenië
* Rusland (Kaliningrad)
* Siprus
* Sirië
* Turkye
* Wit-Rusland (Belarus)
Moskoutyd

**Moskoutyd** (Russies: моско́вское вре́мя) is die tydsone wat in die stad Moskou, Rusland, gebruik word, asook in die grootste deel van westelike Rusland, insluitend Sint Petersburg. Dit is die tweede verste westelike tydsone van die nege tydsones van Rusland. Dit is permanent vasgestel op UTC+3 op 26 Oktober 2014; voorheen was dit op UTC+4 vasgestel sedert 27 Maart 2011.

Moskoutyd word gebruik vir die skedulering van treine, skepe, ens. dwarsdeur Rusland, maar lugvervoer word geskeduleer volgens die plaaslike tyd.
Arthur C. Clarke-prys

Die **Arthur C. Clarke-prys** is 'n Britse letterkundeprys vir wetenskapsfiksie-romans wat in die Verenigde Koninkryk gepubliseer word. Dit word toegeken sonder enige beperkinge op die outeurs se nasionaliteit, solank as wat die vollengte roman gedurende die vorige kalenderjaar in Engels gepubliseer of vertaal is. Dit is genoem na die Britse skrywer Arthur C. Clarke, nadat hy in 1987 die nodige geldelike bydrae gemaak het om hierdie toekenning op die been te bring.

Die Suid-Afrikaanse skrywer Lauren Beukes het hierdie toekenning in 2011 ontvang vir haar roman *Zoo City*.

## Eksterne skakels 
 Amptelike webwerf
Zoo City

***Zoo City*** is 'n roman van wetenskapsfiksie van die Suid-Afrikaanse skrywer Lauren Beukes (2010) wat in Suid-Afrika, die Verenigde Koninkryk, die Verenigde State en Kanada gepubliseer is. Dit is in 2011 met die Arthur C. Clarke-prys bekroon vir beste vollengte wetenskapsfiksieroman.
Beloved (roman)

***Beloved*** is 'n roman van die Amerikaanse skrywer Toni Morrison wat in 1987 gepubliseer is. Dit het in die daaropvolgende jaar die Pulitzerprys vir Fiksie gewen, en is in 1998 verwerk in 'n gelyknamige rolprent met Oprah Winfrey in die rolverdeling. Die roman se intrige het te doen met slawerny en die afskaffing van slawerny in die Amerikaanse suiderstate.
Alias Grace

***Alias Grace*** is 'n historiese roman geskryf deur die Kanadese outeur Margaret Atwood wat in 1996 gepubliseer is. Dit het die Giller-prys gewen en is ook vir die Booker-prys gekortlys. Die roman handel oor die werklike 1843 moord op Thomas Kinnear en Nancy Montgomery in die noorde van Kanada, waarvoor Grace Marks en James McDermott gesamentlik skuldig bevind is.
Life Before Man

***Life Before Man*** is 'n roman deur die Kanadese skrywer Margaret Atwood wat die eerste keer in 1979 gepubliseer is. Afsonderlike hoofstukke is geskryf vanuit die perspektiewe van elkeen van die roman se drie hoofkarakters: Nate, Elizabeth en Lesje.
Kasakse Wikipedia

Die **Kasakse Wikipedia** is 'n gratis aanlynensiklopedie in Kasaks. Dit is op 2 Junie 2002 gestig en het tans ongeveer  artikels.
Jérôme Minière

**Jérôme Minière** (* 27 Maart 1972 in Orléans, Frankryk) is 'n sanger, liedjieskrywer en multidissiplinêre kunstenaar. Ná sy akademiese opleiding in kinematografie aan die Brusselse INSAS (*Institut National Supérieur des Arts du Spectacle et des Techniques de Diffusion*) het Minière hom in 1995 in die Franssprekende Kanadese provinsie Quebec gevestig waar hy tans in Montreal bly. Hy word as een van die oorspronklikste en kreatiefste musikale kunstenaars in Kanada beskou.

## Diskografie 
* ''Monde pour n'importe qui* (1997)
* *La nuit éclaire le jour qui suit 1* (1998)
* *La nuit éclaire le jour qui suit 2* (1998)
* *Du Pic au Cœur* (2001)
* *Jérôme Minière présente Herri Kopter* (2001)
* *Petit cosmonaute* (2002)
* *Jérôme Minière chez Herri Kopter* (2004)
* *Herri Kopter au Grand Théatre* (CD + DVD) (2005)
* *Coeurs* (2007)
* *Le Vrai Le Faux* (2010)
* *Jérome Minière Danse Avec Herri Kopter* (2013)
* *Une île* (2015)
* *Dans la forêt numérique* (CD édition limitée, 2018)
* *Une clairière* (2019)
* *Cancionero de Palacios* (EP met instrumentele snitte, 2020)

## Verwysings 
## Eksterne skakels 
;Media
----
* *lepop.de: Jerôme Minière*
* *youtube.com: Trains*
* *youtube.com: Dans ton oreille*
* *youtube.com: La Beauté''
Serwo-Kroatiese Wikipedia

Die **Serwo-Kroatiese Wikipedia** is die Serwo-Kroatiese uitgawe van Wikipedia, 'n gratis aanlynensiklopedie. Dit het tans ongeveer  artikels, en is die 20ste grootste Wikipedia.
R21 (Suid-Afrika)

Die **R21** is 'n snelweg tussen Pretoria en Boksburg. Die snelweg begin as 'n hoofweg by die Fonteinesirkel in Pretoria (net wes van Groenkloof). By die eerste verkeerslig in Monument Park word die pad 'n snelweg. Die snelweg kruis dan die N1 Nasionale pad in 'n suidwaartse rigting, gaan verby die Rietvleidam aan die linkerkant, verby Olifantsfontein en Kaalfontein, deur Pomona en Kemptonpark met die O.R. Tambo Internasionale Lughawe aan die linkerkant.

Hier tak die R24-snelweg wes af na Johannesburg se middestad. Die snelweg kruis die N12 Nasionale pad en by die kruising met Noordrandweg word die snelweg 'n dubbelbaanstraat wat as Rietfonteinweg bekendstaan. Rietfonteinweg eindig in Hoofrifweg in Boksburg.

Die snelweg is 'n e-tolpad tussen Pretoria en die lughawe in Kemptonpark.

## Sien ook 
* Lys van provinsiale roetes in Suid-Afrika

## Verwysings
Oksitaanse Wikipedia

Die **Oksitaanse Wikipedia** is die Oksitaanse uitgawe van Wikipedia, 'n gratis aanlynensiklopedie. Dit het tans ongeveer  artikels.
Haïtiese Kreool Wikipedia

Die **Haïtiese Kreool Wikipedia** is die uitgawe van Wikipedia in Haïti, 'n gratis aanlynensiklopedie. Dit het tans ongeveer  artikels.
Modderrivier, Noord-Kaap

**Modderrivier** is klein nedersetting ongeveer 30&nbsp;km suid van Kimberley waar die N12-nasionale pad die Rietrivier kruis en is 5&nbsp;km oos van Ritchie. Die Modderrivier vloei hier in die Rietrivier in waar die Slag van die Twee Riviere plaasgevind het tydens die Tweede Vryheidsoorlog.

## Sien ook 
* Lys van dorpe in Suid-Afrika
Oos-Europese Tyd

**Oos-Europese Tyd** (OET) (Engels: *EET* vir *E*ast *E*uropean *T*ime) is 'n tydsone wat twee ure voor Gekoördineerde Universele Tyd val, met ander woorde UTC+2. Meeste van Oos-Europa val in hierdie tydsone. Hierdie tydsone beslaan die gebied van 22,5° tot 37,5° oosterlengte.

## Lande 
Die lande wat Oos-Europese Tyd (slegs in die winter) gebruik is:

* Bulgarye
* Egipte
* Estland
* Finland
* Griekeland
* Israel
* Jordanië
* Letland
* Libanon
* Litaue
* Moldowa
* Oekraïne
* Palestina
* Roemenië
* Siprus (behalwe Noord-Ciprus)
* Sirië
The Andromeda Strain

***The Andromeda Strain*** is 'n tegno-riller roman deur Michael Crichton wat handel oor die poging van 'n groep wetenskaplikes om die uitbreek van 'n buiteaardse mikro-organisme in die Amerikaanse deelstaat Arizona te ondersoek en beheer. Die roman is in 1969 gepubliseer en het op die *New York Times* se topverkoperlys verskyn, waarvolgens Chrichton se reputasie as suksesvolle genre-skrywer gevestig is. Sy roman was die basis vir 'n gelyknamige 1971 film waarvan Robert Wise die regie behartig het, asook 'n gelyknamige 2008 minireeks wat deur Ridley Scott vervaardig is.
The Memoirs of a Survivor

***The Memoirs of a Survivor*** is 'n distopiese roman deur Doris Lessing wat die eerste keer in 1974 gepubliseer is. Dit is in 1982 verwerk in 'n gelyknamige film met Julie Christie en Nigel Hawthorne in die rolverdeling. Die roman se intrige vind plaas in 'n nabye-toekomstige Verenigde Koninkryk waar die samelewing uitmekaar geval het weens een of ander ongespesifiseerde ramp.
Oryx and Crake

***Oryx and Crake*** is 'n distopiese roman wat deur die Kanadese outeur Margaret Atwood geksryf is. Alhoewel die roman se genre algemeen as apokaliptiese wetenskapsfiksie beskou word verskil Atwood deur dit eerder as spekulatiewe fiksie te bestempel. Dit is die eerste keer in 2003 gepubliseer en is in dieselfde jaar gekortlys vir die Gemenebes se Booker-prys. *Oryx and Crake* vorm deel van 'n trilogie, en word opgevolg deur *The Year of the Flood* (2009) en *Maddaddam* (2013). As geheel word hierdie trilogie tans deur Darren Aronofsky in 'n HBO televisie-minireeks verwerk onder die naam *Maddaddam*.
The Goldfinch (roman)

***The Goldfinch*** is 'n *Bildungsroman* deur die Amerikaanse skrywer Donna Tartt wat die eerste keer in 2013 gepubliseer is. Dit is in 2014 bekroon met die Pulitzerprys vir Fiksie.
The Secret History

***The Secret History*** is die eerste roman van die Amerikaanse skrywer Donna Tartt. Dit is die eerste keer in 1992 gepubliseer en het onmiddellik 'n topverkoper geword. Die roman se intrige het te doen met 'n hegte groepie antieke kultuurgeskiedenis-studente. Dit is 'n omgekeerde speurverhaal wat fokus op hoekom 'n moord gepleeg is, eerder as op wie dit gepleeg het.
Maranello

**Maranello** (Italiaans: *Città di Carpi*) is 'n dorp en *comune* in die streek Emilia-Romagna, in die noorde van Italië. Die dorp het op 31 Augustus 2015 'n bevolking van ongeveer 17&nbsp;353 gehad met 'n oppervlakte van 32&nbsp;km².

## Galery 

Lêer:GESTIONE SPORTIVA FERRARI (36309430764).jpg|Ferrari se hoofkantoor en fabriek.
Lêer:RossoMonza.JPG|'n F1-renmotor van Scuderia Ferrari.

## Eksterne skakels
Moral Disorder

***Moral Disorder*** (2006) is 'n versameling kortverhale van die skrywer Margaret Atwood wat almal tematies en dramaties met mekaar verbind is. Elke kortverhaal in hierdie versameling (behalwe die heel laaste een) handel oor dieselfde vroulike hoofkarakter, en skets gesamentlik die narratief van 'n Kanadese familie oor die tydperk van 60 jaar. Atwood het die boek se titel geleen by haar eggenoot Graeme Gibson, wat dit oorsrponklik self gebruik het vir 'n roman waarmee in 1996 besig was voordat hy besluit het om op te hou fiksie skryf.
The Bluest Eye

***The Bluest Eye*** is die eerste roman van die Amerikaanse skrywer Toni Morrison wat die eerste keer in 1970 gepubliseer is. Dit was geskryf in 'n tydperk van Morrison se lewe toe sy by Howard Universiteit klas gegee het en haar twee seuns alleen grootgemaak het. As gevolg van die roman se kontroversiële temas van rassisme, bloedskande en kindermolestering was daar alreeds verskeie pogings om die boek uit biblioteke en skoolsillabusse te verban.

Die Steppenwolf Theatre Company in Chicago, Illinois, het 'n dramatiese verwerking van die roman deur Lydia R. Diamond in 2005 en 2006 op die planke gebring.
Song of Solomon (roman)

***Song of Solomon*** is 'n roman deur die Amerikaanse skrywer Toni Morrison wat die eerste keer in 1977 gepubliseer is. Dit volg die lewe van 'n swart Amerikaanse man vanaf sy geboorte tot en met sy volwassenheid. Dit het die Amerikaanse National Books Critics-prys gewen, was deur Oprah Winfrey gekies vir haar populêre televisie-boekklub, en is ook deur die Sweedse Akademie aangehaal in hul motivering dat Morrison die Nobelprys vir Letterkunde in 1993 gewen het. Die roman is alreeds verskeie male sedert 1993 uitgedaag met die oog op verbanning uit Amerikaanse skoolsillabusse, hoofsaaklik omdat dit Amerikaanse rasprobleme tematiseer.
Paradise (roman)

***Paradise*** is 'n roman deur Toni Morrison wat die eerste keer in 1997 gepubliseer is. Volgens Morrison is dit die finale boek van 'n informele trilogie wat voorafgegaan is met die romans *Beloved* en *Jazz*. Morrison wou *Paradise* oorspronklik *War* genoem het, maar is daarvan belet deur haar uitgewer. Oprah Winfrey het hierdie boek se mediaprofiel drasties vergroot toe sy dit in 1998 gekies het vir bespreking in haar populêre televisie-boekklub.
Jazz (roman)

***Jazz*** is 'n roman deur die Amerikaanse skrywer Toni Morrison wat in 1992 gepubliseer is. Die oorgrote meerderheid van die narratief vind plaas in Harlem gedurende die 1920s, 'n tydperk van swart Amerikaanse kultuur wat histories bekend staan as die Harlem Renaissance. Dit is die tweede boek in 'n trilogie van romans, voorafgegaan met *Beloved* en opgevolg met *Paradise*.
Cambridge, Oos-Londen

**Cambridge** is 'n voorstad van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit.

## Sien ook 
* Lys van dorpe in Suid-Afrika

## Verwysings
The Robber Bride

***The Robber Bride*** is 'n roman deur die Kanadese skrywer Margaret Atwood wat die eerste keer in 1993 gepubliseer is. Die roman se intrige speel af in Toronto, Ontario, en het te doen met drie vroulike karakters wat maandeliks in 'n restaurant ontmoet vir 'n gedeelde maaltyd. Atwood het die kortverhaal "I Dream of Zenia With the Bright Red Teeth" in 2014 gepubliseer, in haar kortverhaalversameling *Stone Mattress*, as 'n kort opvolging van hierdie roman.

'n Rolprentverwerking van *The Robber Bride* het in 2007 op Amerikaanse televisiekanale verskyn, met Mary-Louise Parker in die rolverdeling.
Macleantown

**Macleantown** is 'n dorp in die Oos-Kaap, Suid-Afrika. Die dorp is 34&nbsp;km noordwes van Oos-Londen en 46 km suidoos van Stutterheim, en val onder bestuur van die Buffalo City Metropolitaanse Munisipaliteit. 

Die dorp is in April 1881 genoem na Kolonel John Maclean (1810-1874), hoofkommissaris van Brits-Kaffrarië vanaf 1852.

## Sien ook 
* Lys van dorpe in Suid-Afrika

## Bronne
Dhivehi

**Dhivehi** (ދިވެހިބަސް, *divehi-bas*; letterlik: "Malediviese taal", of kort ދިވެހި, *divehi*, "Maledivies") is 'n Indo-Ariese taal wat deur sowat 340&nbsp;500 mense op die Maledive en die Indiese eiland Minicoy gepraat word. Dhivehi is die amptelike taal en die belangrikste inheemse taal op die Maledive. Dhivehi is nou verwant aan Singalees en word in die Tana-skrif geskryf, 'n afgeleide Arabiese alfabet. Ander verwante tale sluit in Konkani in die Indiese deelstaat Goa en Marathi in die Indiese deelstaat Maharashtra, hoewel Konkani soms as 'n dialek van Marathi beskou word.

[duimnael|links|Die woord "Dhivehi" in die [Tana-skrif]]
Die Afrikaanse woord atol ('n ring van koraaleilande of riwwe) is aan die Dhivehi-woord *atoḷu* ontleen. Voor die Europese uitbreiding en kolonisasie was dit die suidelikste Indo-Europese taal.

## Verwysings 
## Eksterne skakels
Mineralewetenskappegebou UP

Die eenvoudige styl van dié gebou op die Hatfieldkampus van die Universiteit van Pretoria weerspieël eienskappe van die Klein Brasiliaanse of Moderne Brasiliaanse styl met sy liggroen en wit terrazzo-dekking en diamantvormige vensters langs die twee ingange. Hierdie gebou, wat op 3 Mei 1955 geopen is, het aanvanklik as die Derde Wiskundegebou bekend gestaan en is ontwerp deur die argitekte AL Meiring en PR Nel.  Dit vorm die binneplein van die universiteit en 'n identiese gebou aan die suidekant van die Ingenieurstoring is terselfdetyd beplan, om te verseker dat toekomstige geboue se style nie bots nie. In die 1980s is verskeie departemente verskuif wat spontaan daartoe gelei het dat al die aardwetenskappe in een gebou saamgevoeg is, waarna die naam van hierdie gebou verander is na die Mineralewetenskappegebou.

## Verwysings
The Elected Member

***The Elected Member*** is 'n roman van die Britse skrywer Bernice Rubens wat die eerste keer in 1969 gepubliseer is. Dit is in 1970 bekroon met die Booker-prys.
Van de Graaff-versneller UP

Hierdie fasiliteit, wat in 1963 op die Hatfieldkampus van die Universiteit van Pretoria opgerig is, vorm deel van die Departement
Fisika. 

Dit bestaan uit ’n protonversneller en ’n subkritiese reaktormodule wat vir opleidings- en navorsingsdoeleindes op die gebied van kernfisika gebruik word. Sedert dit in 1964 ingewy was, werk die universiteit en die Wetenskaplike en Nywerheidsnavorsingsraad (WNNR) nou saam en meer onlangs het die universiteit sy internasionale navorsingsnetwerke in dié verband verder uitgebrei.

## Verwysings
AE du Toit Auditorium & Anneks UP

Die **AE du Toit Ouditorium** is in 1956 op die Hatfieldkampus van die Universiteit van Pretoria opgerig en bestaan uit twee groot lesingsale. Dit is ontwerp deur prof AL Meiring, die destydse hoof van die Department Argitektuur en Bouwetenskappe. Die gebou is
sonder vensters ontwerp om geraas te verminder omdat dit aan die besige Universiteitsweg grens. Die gebou is in Junie 1957 ingewy en is vernoem na prof AE du Toit, die eerste professor in wiskunde en voormalige rektor van die universiteit. 

Daar is 'n grys reliëf teen ’n rooi mosaïekagtergrond aan die suidelike muur. Hierdie kunswerk, wat deur die kunstenaar Zoltan Borberéki ontwerp is, is deur prof Meiring aan die Universiteit geskenk. Die groot waaiervormige sale kan sowat 700 studente akkommodeer, terwyl die kleiner sale plek vir ongeveer 250 studente het.

## Verwysings
Madame Sousatzka

***Madame Sousatzka*** is 'n 1988 Britse film waarvan die regie deur John Schlesinger behartig is en die draaiboek deur Ruth Prawer Jhabvala geskryf is. Hierdie rolprent is 'n verwerking van die roman *Madame Sousatzka* (1962) deur Bernice Rubens. Die hoofkarakter se rol word deur Shirley MacLaine vertolk, en sy is daarvoor bekroon met 'n beste-aktrise-prys by die 1988 Golden Globe-toekennings.
Chemiegebou UP

Die **Chemiegebou** op die Hatfieldkampus van die Universiteit van Pretoria is 'n moderne siersteenstruktuur, wat kenmerkende eienskappe van die Hollandse Baksteenmodernisme toon. Dit is in 1943, midde-in die Tweede Wêreldoorlog, gebou toe die Ou Chemiegebou heeltemal ontoereikend vir die groeiende getal studente geword het danksy die nuutgestigte Fakulteit Gesondheidswetenskappe/Mediese Fakulteit. 

Die gebou is deur Gerard Moerdyk en H Watson ontwerp. Die gedetailleerde reliëf aan die voorkant beeld elemente van chemie uit. Die oostelike vleuel is in 1956 opgerig en twee jaar later is die derde verdieping voltooi. Vandag word die gebou in sy geheel deur die Departement Chemie beset.

## Verwysings
Ou Chemiegebou UP

duimnael|300px|Ou Chemiegebou
Die **Ou Chemiegebou** is histories die eerste gebou op die Hatfieldkampus van die Universiteit van Pretoria waar daar met konstruksiewerk begin is, maar dit is eers in 1911 na die inwyding van die Ou Letteregebou voltooi. Dit is ontwerp deur mnr Cleland, hoof van die Departement van Openbare Werke. Die ontwerp van hierdie gebou in die Renaissance-styl is grootliks beïnvloed deur die Herbert Baker Skool van Argitektuur. In 1971 is die suidelike vleuel van die gebou gesloop om plek te maak vir die bou van die biblioteek. Slegs ’n enkele gewelf van daardie vleuel het behoue gebly. Die gebou word nou grootliks oorskadu deur meer moderne geboue, maar is steeds ’n belangrike landmerk op die kampus.  Dit gebou is oorspronklik gebou om die Departemente Chemie en Fisiese Wetenskappe te huisves en konstruksiekoste het sowat £13 500 beloop. In 1921 het die Departement Dierkunde ook vir ’n rukkie hier ingetrek. Vandag huisves die Ou Chemiegebou die kwaliteiteenheid, die kampuskiosk en ’n fotokopiëringdiens.

## Verwysings
The Blue Flower

***The Blue Flower*** is die laaste roman van die Britse skrywer Penelope Fitzgerald, wat die eerste keer in 1995 gepubliseer. Dit is 'n werk van historiese fiksie wat ondersoek instel op 'n deel uit die lewe van Friedrich von Hardenberg, 'n Duitse Romantiese digter, skrywer en filosoof wat beter bekend staan as Novalis.

*The Blue Flower* is in 1997 bekroon met die Amerikaanse National Book Critics Circle-prys vir fiksie.
Offshore (roman)

***Offshore*** is 'n roman deur Penelope Fitzgerald wat die eerste keer in 1979 gepubliseer is, en wat ook in dieselfde jaar met die Booker-prys bekroon is. Tematies ondersoek hierdie roman hoe sekere karakters hul lewens op die grens tussen in land en see ervaar.
McDonald's

duimnael|links|300px|McDonald's-restaurante wêreldwyd
'''McDonald's Corporation''' is die wêreld se grootste ketting van hamburger- en kitskosrestaurante.

Die hoofkantoor van die firma – McDonald's Plaza genoem – is geleë in Oak Brook, 'n voorstad van Chicago in die Verenigde State. Hier is ook die "Hamburger University", die opleidingsentrum van McDonald's.

Die maatskappy is deur die sakeman Ray Kroć uitgebou nadat hy in 1955 die regte oorgeneem het van 'n klein hamburgerketting wat gelei was deur Dick en Mac McDonald.

'n McDonald's-restaurant word bestuur deur 'n konsessienemer, 'n filiaal, of die maatskappy self. Die inkomste van die maatskappy kom uit die huur, kopiereg en fooie wat betaal word deur die konsessiehouers, en die verkope in selftoegeruste restaurante.

McDonald's bedien hoofsaaklik hamburgers, kaasburgers, hoender, skyfies, ontbytgeregte, koeldrank, melkskommels en nageregte. In reaksie op kritiek oor sy vervelige spyskaart, verkoop die maatskappy nou ook slaaie, garnale, gevoudes en vrugte.

Die totale aantal bestellings by McDonald's beloop 68 miljoen per dag, versprei oor meer as 36&nbsp;000 takke in 119 lande. Op 11 November 2015 het McDonald's hul 20ste jaar in Suid-Afrika met 234 takke gevier.

Lêer:McDonald's Sandton.jpg|McDonald's in Sandton
Lêer:Big Mac hamburger.jpg|'n Big Mac-burger
Lêer:McDonalds-Chicken-McNuggets.jpg|Chicken Mcnuggets
Lêer:McDonalds-French-Fries-Plate.jpg|McDonald's se slaptjips

## Sien ook 
* Lys van vername restaurante in Suid-Afrika

## Verwysings 
## Eksterne skakels 
* 
*  Amptelike webwerf
Melkskommel

duimnael|220px|'n Klassieke melkskommel met slagroom en aarbeistroop

'n **Melkskommel** is 'n dik, koue drankie gemaak van melk, roomys of "softserve" en vrugte en/of stroop vir die smaak. Die bestanddele word gemeng en geklits.

Meeste snoepkafees het 'n masjien om melkskommels mee te maak. Dan is daar ook gespesialiseerde winkels, wat met roomys en egte vrugte hul melkskommels maak.

## Geure 
* aarbei
* sjokolade
* mango-passievrug
* vanielje
* perske
* appelkoos
* framboos
* kiwivrug
* peer
* piesang
* pynappel
* rum
* haselneut
* kokos
* karamel
Afrikaanse gesegdes uit die Middeleeue

Talle gesegdes wat uit die Middeleeue dateer en in die destydse Germaanse tale gebruik is, word vandag nog in Afrikaans gebruik. Die oorspronklike oorsake wat tot hierdie spreekwoorde gelei het, is vir vele gebruikers van vandag onbekend, deels omdat die alledaagse lewe in die moderne wêreld so veel anders uitsien as in die Middeleeue, en deels ook omdat Suider-Afrika nie die ontwikkelinge en belewenisse van die Europese Middeleeue meegemaak het nie.

## Voorbeelde 
### In die bres tree 
''Betekenis: Om in 'n tyd van nood bystand te verleen.''

Om 'n vesting soos 'n kasteel te kan verower moet 'n mens gewoonlik gate in die mure slaan. 'n Gat in 'n vestingmuur word ook 'n bres genoem. Soos vele militaristiese terme is dit afgelei van die Franse woord *brèche*, wat opening of gleuf beteken. Vir die verdedigers is 'n bres hoogs gevaarlik, aangesien die aanvallers sal probeer om daardeur binne te dring en die vesting aan die brand te steek. Voordat daar weer gepoog kan word om die bres met boumateriaal toe te maak, moet iemand "in die bres tree" om dit teen die aanvallers te verdedig. Indien die opening redelik smal is, is die eerste keuse gewoonlik dat 'n ridder in die bres staan, om die gat soos 'n ysterprop toe te stop.

### Die hef in die hand te hê 
*Om leiding te neem.*
duimnael|180x180px|'n Swaardhef

"Hef" verwys oorspronklik na die handvatsel van 'n stuk gereedskap of wapen, soos 'n swaard, mes of dolk.

### Om iets uit die hoed uit te trek 
*Om met iets onverwags vorendag te kom.*

Die vermoede mag bestaan dat hierdie spreekwoord uit die sirkus kom, spesifiek die bekende toertjie van kulkunstenaars om 'n wit konyn uit 'n hoed te trek. Die oorsprong van hierdie gesegde kon egter veel dieper in die verlede geskied. Boogskutters het die gewoonte gehad om onder hulle helms, sogenaamde *ysterhoede of* plaasvervangerboogsnare saam te dra. Indien 'n boogsnaar sou breek, kon hulle dus 'n nuwe boogsnaar *uit die hoed trek* en oor die boog span. So kon hulle sonder wesenlike vertraging voortgaan. Omdat die nuwe snare nie sigbaar was nie, kom die vinnige herstelwerk vir die vyand verbluffend voor, waarvolgens die spreekwoord vandag nog hierdie karakter bevat.

### Iemand oor die kole haal 
*Om iemand te berispe.*

'n Ou strafgebruik uit die Middeleeue was om 'n persoon te dwing om sy onskuld te bewys deur kaalvoet oor gloeiende kole te loop. As hy gebrand het, was hy skuldig.

## Verwysings
Hamburger

duimnael|regs|260px|'n Sappige spek-en-kaasburger.
[duimnael|regs|260px|'n Reusagtige kaasburger met [aartappelskyfies.]]

'n **Hamburger** (ook soms net 'n *burger* of *hammie* deur die kinders genoem) is 'n broodjie met een of meer gaar flappies maalvleis, gewoonlik beesvleis, geplaas binne 'n oopgesnyde "bun". Hamburgers bevat dikwels blaarslaai, tamatie, uie, agurkies, kaas en speserye soos mosterd, mayonnaise en tamatiesous, en word algemeen met slaptjips bedien.

## Bedieningsvorme 
Die bestanddele wat in hamburgers gebruik word, verskil op dieselfde wyse as wat die verskeidenheid soorte hamburgers van plek tot plek verskil.

Gewilde vulsels sluit spek, avokado of guacamole, gekerfde pangebraaide sampioene, kaassous en/of rissiesous in. Aan die meer skamele kant word gebakte eier, roereier, salsa, pynappel, jalapeno’s, verskeidenheid rissies, ansjovis, stukkies ham, peperwortel, suurkool, gerookte of teriyaki-gekruide beesvleis en tartaarse sous gebruik.

’n Hamburger kan meer as een vleisflappie hê. ’n Tweestapel word ’n dubbelburger genoem; ’n trippel/driedubbele burger beskik oor drie vleisflappies.

## Sien ook 
* Kaasburger
* Lys van vername restaurante in Suid-Afrika

## Verwysings
Dzongkha

duimnael|links|Die woord "Dzongkha" in Tibettaanse skrif
**Dzongkha** (ལྷ་རྫོང་ཁ་) is 'n Tibeto-Birmaanse taal wat deur sowat 171&nbsp;080 mense in Bhoetan, Nepal en Indië gepraat word. Dzongkha is die amptelike taal van Bhoetan en is verwant aan Tibettaans, die amptelike taal van die Outonome Gebied Tibet in die Volksrepubliek China. Dzongkha word in die Tibettaanse skrif geskryf, 'n Brahmi-skrif uit die Indiese skriffamilie.

## Verwysings
Dierkundegebou UP

Die **Dierkundegebou**, op die Hatfieldkampus van die Universiteit van Pretoria, is in ’n eenvoudige Renaissance-styl gebou, wat soortgelyk is aan die Ou Chemiegebou. In 1920 het die Kollegeraad die bedrag van £40 000 van die regering bekom om ’n tweede Wiskunde-en-Wetenskapgebou te bou, maar omdat dit nooit gebeur het nie moes die fondse van voor af gewerf word. Die raad het weer die regering genader, en omdat geld skaars was is fondse eers beskikbaar gemaak word toe die gebou byna voltooi was in 1924. Oor die jare is verskeie uitbreidings gedoen en die argitekte Gerard Moerdyk en H. Watson het seker gemaak dat die uitbreidings met die oorspronklike styl ooreenstem. Die laaste uitbreiding, wat in 1957 gedoen was, het later ’n aparte gebou geword, wat tans die Geografiegebou is. Die oorspronklike gebou huisves nou die Departement Dierkunde en Entomologie.

## Verwysings
Fiorano Modenese

**Fiorano Modenese** (Italiaans: *Città di Fiorano Modenese*) is 'n dorp en *comune* in die streek Emilia-Romagna, in die noorde van Italië, ongeveer 45&nbsp;km wes van Bologna en 15&nbsp;km suidwes van Modena. Buurmunisipaliteite is Formigine, Sassuolo en Maranello.

Ferrari se eie toetsbaan, die Fiorano-baan, is op die grens van Maranello geleë.

Die dorp het in 2014 'n bevolking van ongeveer 70&nbsp;393 gehad en het 'n oppervlakte van 131.54&nbsp;km².
 
## Eksterne skakels
Middel-Europese Somertyd

**Middel-Europese Somertyd** (MEST) (Engels: *CEST* vir *C*entral *E*uropean *S*ummer *T*ime) is 'n tydsone wat twee ure voor UTC is (UTC+2). Die meeste Europese lande val in hierdie tydsone, wat slegs in die somer van toepassing is.

Die teoretiese sone van Midde-Europese Somertyd loop vanaf 7,5° oosterlengte tot 22,5° oosterlengte.

Die lande wat MEST gebruik is:

## Lande buite die geografiese MEST 
Europese lande wat Middel-Europese Tyd gebruik, maar geografies in die Wes-Europese Tydsone lê is:
* 
* 
* 
* 
* 
* 
* 

## Eksterne skakels 
*  ISO-standaard 8601: Numeric representation of Dates and Time
Tukkiewerf

duimnael|Tukkiewerf

Die gebou wat bekend staan as **Tukkiewerf**, op die Hatfieldkampus van die Universiteit van Pretoria, is die Ou Kloosterkompleks wat in 1980 van die Rooms-Katolieke Kerk bekom is.

Dit bestaan uit drie geboue:
* ’n Kapel gebou in 1925
* 'n Klooster gebou in 1925
* 'n Kloostersaal wat deur Gerald JC Bernhard ontwerp is en in 1946 gebou is.

Die kompleks is in 1984 opgeknap en aan die Verteenwoordigende Studenteraad (VSR) geskenk om vir administratiewe doeleindes gebruik te word. Tukkiewerf het tot in 1995, toe die Studentesentrum geopen is, die VSR-kantore, die Sentrale Joolkomitee, die Buro vir Studenteontwikkeling en die kantore van die studentekoerant Perdeby gehuisves. Dit huisves ook die kantore van die VSR-voorsitter.

duimnael|Die universiteitskapel
Die kapel met sy loodglasvensters word vir troues en kerkdienste gebruik. Aanvanklik was die kapel bekend as die Kerk van Saint Alfons Maria de Liguori, na Saint Alfons − die stigter van die Orde van Ligournians, of die Redempsioniste − wat in 1839 as ’n heilige verklaar is. Die orde, wat in 1732 in Napels, Italië gestig is, het hulle daaraan toegewy om arm gemeenskappe te help. Die loodglasvensters in die kapel is deur Léo Theron gemaak. Daar is ’n gedenkplaat by die ingang van die kloostersaal wat hulde bring aan soldate wat lidmate van die kerk was, en wat in die Tweede Wêreldoorlog hul lewe verloor het.

## Verwysings
Blaarslaai

**Blaarslaai** (*Lactuca sativa*) is 'n eenjarige plant in die asterfamilie *Asteraceae*. Dit word meestal as blaargroente gekweek, maar soms ook vir sy stam en sade. Blaarslaai is die eerste keer deur die antieke Egiptenare gekweek uit wat blyk 'n onkruid was.  Aanvanklik is slegs sy sade gebruik om olie te produseer, maar dis later as 'n voedselplant verbou weens sy sappige blare, bykomend tot die olieryke sade. 

Blaarslaai het na die Grieke en Romeine versprei. Hulle het dit "Lactuca" gedoop, waarvan die Engelse woord "lettuce" later afgelei is. Teen 50 nC is verskeie tipes beskryf, en blaarslaai verskyn dikwels in Middeleeuse geskrifte. Gedurende die 16de tot 18de eeue is baie rasse in Europa ontwikkel, en teen die middel van die 18de eeu is kultivars beskryf wat vandag nog in tuine gevind word. Europa en Noord-Amerika het oorspronklik die mark vir blaarslaai oorheers, maar teen die laat 1900s het die gebruik van blaarslaai oor die ganse wêreld versprei.

## Produksie 
## Verwysings
Carlo Gambino

**Carlo Gambino** (24 Augustus 1902 – 15 Oktober 1976) algemeen bekend as **Don Carlo Gambino** was 'n berugte Amerikaanse bendeleier en hoof van die Gambino-mafia-familie. Na afloop van die Apalachin Konvensie 1957 het hy onverwags beheer van die Kommissie van die Amerikaanse Mafia oorgeneem. Gambino was bekend vir die feit dat 'n lae profiel gehou het en geheimsinnig opgetree het. In 1937 is Gambino skuldig bevind aan belastingontduiking, maar sy vonnis is opgeskort. 

Hy het op die ouderdom van 74 in sy bed aan 'n hartaanval gesterf. Volgens 'n priester wat hom die Laaste Ritueële van die Katolieke Kerk gegee het, was hy in "'n genadetoestand" toe hy gesterf het. Hy het twee broers gehad, waarvan een Gaspare Gambino was, en nooit by die mafia betokke was nie. Hy moet nie verwar word met 'n ander Gaspare Gambino wat 'n maffialid in Palermo was nie. Die ander broer was Paolo Gambino, wat 'n groot rol in familie van sy broer gespeel het.

## Geboorte en vroeë lewe 
Carlo Gambino is gebore in die stad van Palermo, Sisilië, in 1902, uit 'n gesin wat aan die *Honoured Society* behoort het. Gambino het in sy tienerjare begin om moordbestellings vir die mafiabase uit te voer. In 1921, op die ouderdom van 19, het hy 'n "gemaakte man" geword en is ingelyf in Cosa Nostra. Hy was later bekend as 'n "oorspronklike". Hy was die swaer van die Sisiliaanse Gambino-familie bendelid Paul Castellano.

## Emigrasie na die VSA 
Gambino het die Verenigde State van Amerika op 23 Desember 1921, by Norfolk, Virginië, binnegegaan, die enigste passasier aan boord van die skip SS *Vincenzo Florio*. Hy was 'n onwettige immigrant, en het slegs ansjovis geëet en wyn gedrink tydens die maandlange reis na die VSA, waar hy sy neefs, die Castellanos, in New York Stad ontmoet het. Daar het hy by 'n misdaadgesin aangesluit onder leiding van Salvatore "Toto" D'Aquila, een van die groter misdaadfamilies in die stad. Gambino se oom, Giuseppe Castellano, het ook in daardie tyd by die D'Aquila-familie aangesluit.

Gambino het ook by die "Young Turks" aangesluit, 'n groep wat uit Italiaans- en Joods-Amerikaanse mafias in New York bestaan het. Die groep het ook ander bekende mafialede gehad soos Frank "The Prime Minister" Costello, Albert "Mad Hatter" Anastasia, Frank Scalice, Settimo Accardi, Gaetano "Tommy Three-Finger Brown" Lucchese, Joe Adonis, Vito Genovese, Meyer Lansky, Benjamin "Bugsy" Siegel, Mickey Cohen, en Charles "Lucky" Luciano, wie later een van die magtigste mafiabase geword het. Die bende het betrokke geraak in roof, diefstal, en onwettige dobbel. Later het hulle met hul nuwe vennoot, Arnold "The Brain" Rothstein, in dranksmokkelary betrokke geraak tydens die drankverbod in die vroeë 1920's. Gambino het ook 'n aansienlike wins gemaak tydens die Tweede Wêreldoorlog, toe hy rantsoenkoepons, wat hy deur omkopery bekom het, op die swartmark verkoop het.

## Verwysings 
## Vertaalnota 
: *Hierdie artikel is grootliks vertaal vanaf die Engelse Wikipedia-artikel :en:Carlo Gambino*
Spur Steak Ranches

**Spur Steak Ranches** is 'n braairestaurantgroep wat in Suid-Afrika gestig is en deur *Spur Corporation* bedryf word. Die hoofkantoor van *Spur Corporation* is in Century City, Kaapstad.

## Geskiedenis en groei
Ondanks sy Suid-Afrikaanse herkoms gebruik Spur inheems-Amerikaanse temas wyd, beide in sy bemarking en dekor. Die restaurant bemark homself as "die amptelike restaurant van die Suid-Afrikaanse familie"; en as sodanig, bevat die meeste Spur-restaurante 'n speelarea vir kinders.

Die Spur-groep bestaan uit Spur International, Spur Steak Ranches, Panarottis Pizza Pasta, John Dory's Fish Grill Sushi, The Hussar Grill, RocoMamas, Spur Grill & Go en Casa Bella. Dit het tans  569 restaurante wêreldwyd, ook in verskillende dele van Afrika, Mauritius, die Midde-Ooste en Australasië. 

In Maart 2018 het Spur Corporation *Captain Dorego* verkoop.

## Spyskaart en geregte
Die spyskaart bestaan hoofsaaklik uit hamburgers, biefstuk en ribbetjies, maar sluit ook hoender, seekos, slaaie en vegetariese disse in. 

Verder bedien hulle ontwerpersnageregte en ander soetighede soos melkskommels en *Coke floats*. Hulle het gewoonlik 'n wye verskeidenheid alkoholiese en nie-alkoholiese drankies in hulle yskaste beskikbaar.

Die restaurante verkoop ook 'n verskeidenheid van souse en ander speserye onder sy eie handelsmerk. 

## Sien ook 
* Lys van vername restaurante in Suid-Afrika

## Verwysings 
## Eksterne skakels 
* Amptelike webtuiste
Col'Cacchio pizzeria

'''Col'Cacchio pizzeria''' (Italiaanse uitspraak: [kol 'kak:jo:]) is 'n Italiaanse restaurant wat spesialiseer in pizza en ander Italiaanse geregte. Kinga Baranowska en Michael Terespolsky het die eerste Col'Cacchio pizzeria in November 1992 in Kaapstad geopen.

## Verwysings 
## Eksterne skakels 
* Amptelike webtuiste
Slag van Blenheim

Die **Slag van Blenheim** het op 13 Augustus 1704 tydens die Spaanse Opvolgingsoorlog naby Blenheim in Beiere plaasgevind. Geallieerde Magte onder beheer van John Churchill, die 1ste hertog van Marlborough behaal 'n oorwinning oor die magte van Frankryk en Beiere. Die Geallieerde Mag was 52&nbsp;000 man sterk en die van Frankryk en Beiere 56&nbsp;000 man sterk.

## Agtergrond 
Wene is deur die Frans-Beierse magte bedreig. John Churchill was die Bevelvoerder van die Britse Weermag. Hy besluit om 'n Britse Mag deur Wes-Europa na Duitsland te marsjeer, 'n tog van ongeveer 480&nbsp;km. Hy kry 'n mag van 16&nbsp;000 Engelse soldate bymekaar by Bedburg langs die Maas. Hulle begin marsjeer op 19 Mei en langs die pad sluit troepe van Pruise, Lüneburg en Hesse by hom aan. Die soldate marsjeer 16&nbsp;km per dag met 'n vol dag se rus na elke vyf dae. Daar was elke dag 'n groep soldate vooruit gestuur om kamp op te slaan en voorbereidings te maak. So het Churchill verseker dat sy troepe elke aand droë klere en skoen gehad het. Dit was 'n logistieke meesterstuk. Slegs 900 soldate het tydens die tog van 480&nbsp;km tou opgegooi.

Churchill se tog het sy teenstanders verwar; Marshal Tallard het 45,000 Franse troepe by Strasbourg terug gehou omrede hy geglo het dat Elsas Churchill se teiken was. Ander Fanse bevelvoerders het geglo dat Hongarye of Manheim sy teiken was. Hulle bly in Frankryk om kommunikasie met Frankryk te verseker. Toe Churchill dus die Ryngebied verlaat en na die Donau vetrek was daar niemand in sy pad nie. Eugenius van Savoye sluit by Mundelsheim by hom aan. Tesame loods hulle 'n aanval op Frans-Beiersekamp op die Schullenberg hoogte naby Donauwörth. Dit was sy plan om die Donau hier te kruis; die geveg kos hom 10,000 man maar het tot gevolg dat daar geen opposisie in Beiere vir hom was nie.

Marshal Tallard besef nou dat Elsas nie Churchill se teiken was nie en hy steek die Rynrivier oor en marsjeer deur die Swartwoud om die Beierse mag by Augsburg te ontmoet. Intussen steek Churchill die Donau tesame met Eugenius van Savoye se mag oor en soek vir Tallard. Churchill het oor 56,000 soldate en 52 kanonne beskik en Tallard oor 60,000 soldate en 61 kanonne. Churchill wou so gou as moontlik met Tallard slaags raak voor hy versterkings kry.

## Die Slag 
Die Slag het om 8:30 op 13 Augustus begin met 'n massiewe artillerie aanval deur die Franse waarop die Britse Mag geantwoord het met hulle ongeveer 90-kanonne. Die Frans-Beierse Magte het onafhanklik van mekaar geveg omrede Tallard nie tyd gehad het om aanvalsplan uit te werk nie. Tallard het met sy eie mag posisie ingeneem rondom Blenheim tot by die Donau met 'n gedeelte van sy mag in die middel onder beheer van Marsin en die Beierse mag was aan die linkerkant ontplooi onder beheer van Maximillian II Emmanuel.

## Bron 
* ''History's Greatest Battles'' Nigel Cawthorne 2012 Arcturus Publishing
Vitus Bering

[duimnael|290px|Vitus Bering se ekspedisie ly in 1741 skipbreuk naby die [Aleoetiese Eilande.]]
**Vitus Jonassen Bering** (5 Augustus 1681 – 19 Desember 1741), ook bekend as **Iwan Iwanowitsj Bering**, was ’n Deense ontdekkingsreisiger en ’n offisier in die Russiese vloot. Hy is bekend vir sy twee ekspedisies na die noordooskus van Asië en van daar na die weskus van Noord-Amerika. Die Beringstraat, Beringsee, Beringeiland, Beringgletser en Beringlandbrug is ná sy dood na hom genoem.

## Ekspedisies 
In 1704 het Bering by die vinnig uitbreidende vloot van Pieter die Grote aangesluit. Nadat hy eers afgetree het, het hy in 1724 weer aangesluit. Pieter het hom toe gekies om die ekspedisie na Kamtsjatka te lei – noord van Russiese buiteposte op die Kamtsjatka-skiereiland af – om nuwe gebiede te karteer en uit te vind of Asië en Amerika ’n landsgrens deel. Bering het in Februarie 1725 uit Sint Petersburg vertrek met 34 man. Hulle het nog mense bygekry op pad na Ochotsk, maar het baie probleme ondervind, onder meer ’n gebrek aan kos, voordat hulle in Ochotsk aangekom het. Van daar het hulle na die Kamtsjatka-skiereiland gevaar en daar nuwe skepe gekry om noord te vaar. In Augustus 1728 het Bering besluit hulle het genoeg bewyse dat daar ’n oop see is tussen Asië en Amerika, wat hy nie op sy tog gesien het nie. 

Ná dié ekspedisie het Bering dadelik gereed gemaak vir sy tweede tog. Hy het teruggekeer na Ochotsk met ’n baie groter, beter voorbereide en ambisieuser ekspedisie en in 1741 van daar na Noord-Amerika vertrek. Die ekspedisie het onder meer verby Kodiakeiland gevaar. ’n Storm het die twee skepe geskei, maar Bering het die suidkus van Alaska gesien en daar geland. Gure toestande het hom gedwing om terug te keer, en op pad het hy van die Aleoetiese Eilande ontdek. 

Bering het intussen te siek geword om in bevel te wees van die skip, wat eindelik gedwing is om op ’n onbewoonde eiland in die Kommandeur-eilandgroep in die suidwestelike Beringsee anker te gooi. Bering is op 19 Desember 1741 op die eiland dood (dalk aan skeurbuik, hoewel dit betwis word). Die eiland is toe Beringeiland genoem.

## Notas 
## Verwysings 
## Eksterne skakels 
*  Bering, Vitus
* PBS-verhaal oor die ekspedisie
*
*15px Hierdie artikel is vertaal uit die Engelse Wikipedia
Lenapilare

Die **Lenapilare** (Russies: Ле́нские столбы́, *Lenskije Stolbi*) is ’n natuurlike rotsformasie aan die oewers van die Lenarivier in die verre Oos-Siberië. Die pilare is 150 tot 300&nbsp;m hoog en is in van die Kambriese seebekkens gevorm. Die Lenapilare-natuurpark is van 2012 af ’n Unesco-wêrelderfenisgebied. 

duimnael|links|Die Lenapilare en Lenarivier.
Die terrein is minder as ’n dag se reis van die stad Jakoetsk, die hoofstad van die Republiek Sacha, af. Die pilare bestaan uit wisselende lae kalksteen, mergel, dolomiet en leisteen uit die vroeë tot sentrale Kambrium-periode wat ruwe punte gevorm het vanweë erosie.  

## Toerisme 
’n Riviervaart kan deur ’n reisagentskap in Jakoetsk gereël word. ’n Mens kan ook op ’n toer gaan wat die Baikalmeer insluit, maar moet in gedagte hou Jakoetsk is die koudste stad ter wêreld en die riviervaarte begin sowat 1&nbsp;400&nbsp;km van die meer af.

Daar is min moderne geriewe in dié deel van Siberië, behalwe as ’n mens met ’n passasierskip op die Lena vaar.

Staproetes in die gebied is steil en soms gevaarlik.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Spinnekopjagters

**Spinnekopjagters** is 'n groep insekte wat voorkom in die familie *Pompilidae*. In Engels staan hulle bekend as die *Spider-hunting wasps*. Daar is minstens 200 spesies in die familie.

## Eksterne skakels
Dros

**Dros** is 'n braairestaurantgroep wat in Suid-Afrika gestig is deur Hein Krugmann. Sy konsep was om 'n restaurant en 'n wynkelder te kombineer. Die spyskaart bestaan hoofsaaklik uit hamburgers, biefstuk, hoender, ribbetjies, pizzas en slaaie. *Dros* se hoofkantoor is in Silverton, Pretoria geleë.

## Eksterne skakels 
* Dros se webtuiste
The Grass Is Singing

***The Grass Is Singing*** is die eerste roman van Doris Lessing wat die eerste keer in 1950 gepubliseer is. Hierdie roman se intrige vind plaas in Suid-Rhodesië (vandag Zimbabwe), en het te doen met die rassepolitiek van daardie land gedurende die 1940s. Dit is baie goed ontvang in beide die Verenigde Koninkryk en die Verenigde State.
The Golden Notebook

***The Golden Notebook*** is 'n roman van Doris Lessing wat die eerste keer in 1962 gepubliseer is. Temas wat sterk na vore tree in hierdie roman is die verval van die samelewing, protes teen oorlog en veral ook teen Stalinisme, en die sosiale en seksuele emansipering van vroumense gedurende die twintigste eeu.

Die *TIME*-tydskryf het hierdie roman in 2005 benoem as een van die 100 beste Engelstalige romans sedert 1923.

## Verwysings 
## Eksterne skakels 
*Volle teks van Doris Lessing se The Golden Notebook
**Guarded welcome* – 'n artikel deur Doris Lessing
*'n Studie van Doris Lessing, The Golden Notebook deur Nan Bentzen Skille
The Cleft

***The Cleft*** is 'n allegoriese roman van Doris Lessing wat die eerste keer in 2007 gepubliseer is. Dit het te doen met die "geheime" oorsprong van die menslike samelewing en bevat feministiese temas wat sterk fokus op geslag en seksulaiteit.